ms id en uz id ms ms id id ms id ms ms ms en id ms hbs_lat ms ms ms ms ms ms en ms id id id id id ms id ms ms ms id ms id id ms id id id ms ms ms id id ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Resepi Kuih Bom Bijan Rangup Di Luar Lembut Di Dalam
Resepi kuih bom bijan. Kuih bom atau dikenali juga sebagai kuih onde-onde (Indonesia) merupakan sejenis kuih goreng yang dibuat daripada tepung beras pulut. Ia berbentuk bulat, bersalut bijan dan berintikan kacang hijau, kacang merah atau kelapa manis. Kulit kuih bom rangup dan sedikit kenyal, intinya lembut serta manis.
Masa persediaan: 30 minit ♦ Masa memasak: 20 minit ♦ Jumlah hidangan: 15 biji
Berikut adalah bahan-bahan yang diperlukan untuk resipi kuih bom.
2 sudu besar tepung gandum
1 sudu teh air kapur
½ sudu kecil garam
¾ -1 cawan air
⦿ Bahan-bahan Inti Kacang
1½ cawan kacang hijau @ kacang merah
1 keping gula melaka
½ cawan gula pasir
1 sudu besar tepung gandum
1 sudu kecil garam
1 helai daun pandan
Rendam kacang hijau semalaman. Kemudian tuskan.
Kuih bom ... crispy dan kenyal di luar, lembut di dalam
Cara Membuat Kuih Bom
Berikut adalah langkah-langkah memasak kuih bom bijan.
⦿ Cara Membuat Inti
Masukkan kacang hijau yang telah direndam, air dan daun pandan ke dalam kuali/ periuk. Rebus sehingga kacang empuk.
Kemudian masukkan gula melaka, gula pasir dan garam. Kacau sambil melenyek untuk menghancurkan kacang.
Bila hampir kering, masukkan tepung gandum untuk mengikat inti supaya tidak berderai. Gaul rata.
Bila agak kering, angkat dan biarkan sejuk.
Bila dah sejuk, bahagikan inti kepada 20 bahagian dan kepalkan bulat-bulat.
⦿ Cara Membuat Kulit
Campurkan tepung pulut, tepung gandum, air, air kapur dan garam di dalam mangkuk.
Gaul hingga doh tidak melekat pada tangan dan mangkuk.
Pastian doh tidak terlalu lembik atau terlalu keras. Kuih bom akan kemek jika doh lembik, dan akan meletup jika terlalu keras.
Bahagikan doh kepada 20 biji doh kecil yang berbentuk bulat.
⦿ Cara Membuat dan Menggoreng Kuih
Panaskan minyak banyak di dalam kuali dengan api sederhana kecil.
Ambil sebiji doh, leperkan dan masukkan inti. Tutup doh kemudian bulatkan. Guling-gulingkan kuih di dalam bijan hingga keseluruhan kuih diselaputi bijan. Ulangi sampai doh habis.
Goreng kuih secara deep fry untuk elakkan kuih meletup atau merekah semasa menggoreng. Balik-balikkan semasa menggoreng.
Bila kuih timbul di permukaan minyak, besarkan sedikit api untuk merangupkan kulitnya.
Angkat bila kuih berwarna kuning keemasan. Tuskan di atas paper towel.
Hidangkan bersama teh o atau kopi o untuk sarapan pagi atau minum petang.
Kategori: Kuih-muih, Masakan Goreng, Pencuci Mulut
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian